CELEX: 32012R0563
Language: ro
Date: 2012-06-27 00:00:00
Title: Regulamentul (UE) nr. 563/2012 al Comisiei din 27 iunie 2012 de modificare a anexei VII la Regulamentul (CE) nr. 882/2004 al Parlamentului European și al Consiliului în ceea ce privește lista cu laboratoarele de referință ale UE  Text cu relevanță pentru SEE

28.6.2012   
            
            
               RO
            
            
               Jurnalul Oficial al Uniunii Europene
            
            
               L 168/24
            
         REGULAMENTUL (UE) NR. 563/2012 AL COMISIEI
   din 27 iunie 2012
   de modificare a anexei VII la Regulamentul (CE) nr. 882/2004 al Parlamentului European și al Consiliului în ceea ce privește lista cu laboratoarele de referință ale UE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatul (5),
   întrucât:
   
               (1)
            
            
               Regulamentul (CE) nr. 882/2004 prevede sarcinile generale, obligațiile și cerințele aplicabile laboratoarelor de referință ale Uniunii Europene (UE) pentru produsele alimentare și hrana pentru animale, precum și pentru sănătatea animală și animalele vii. Laboratoarele de referință ale UE pentru produsele alimentare și hrana pentru animale sunt enumerate în partea I din anexa VII la regulamentul menționat.
            
         
               (2)
            
            
               Directiva 96/23/CE a Consiliului din 29 aprilie 1996 privind măsurile de monitorizare a anumitor substanțe și a reziduurilor acestora în animale vii și în produse de origine animală și de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (2) stabilește măsurile de monitorizare a substanțelor și a grupelor de reziduuri enumerate în anexa I la directiva menționată.
            
         
               (3)
            
            
               În urma unei reorganizări a activităților laboratoarelor din Țările de Jos, toate funcțiile, inclusiv totalitatea infrastructurii și a personalului Rijksinstituut voor Volksgezondheid en Milieu (RIVM), enumerat în prezent ca laborator de referință al UE pentru reziduurile de medicamente veterinare și de contaminanți din produsele alimentare de origine animală pentru reziduurile enumerate în anexa I grupa A punctele (1), (2), (3), (4), grupa B punctul (2) litera (d) și grupa B punctul (3) litera (d) din Directiva 96/23/CE, au fost transferate către RIKILT – Institutul pentru siguranța alimentară. Sarcinile îndeplinite de RIVM au fost atribuite RIKILT în temeiul unui contract-cadru care a expirat la 31 decembrie 2011.
            
         
               (4)
            
            
               Întrucât contractul RIVM se apropia de sfârșit, a fost lansată o procedură pentru selectarea unui laborator de referință al UE în vederea înlocuirii acestuia. RIKILT – Institutul pentru siguranța alimentară a fost selectat ca îndeplinind toate criteriile cerute, iar acesta ar trebui să fie desemnat ca laborator de referință al UE.
            
         
               (5)
            
            
               Având în vedere importanța substanțelor din grupa A punctele (1) – (4) din anexa I la Directiva 96/23/CE și faptul că RIKILT – Institutul pentru siguranța alimentară a fost selectat ca îndeplinind toate criteriile cerute, acesta ar trebui să fie desemnat ca laborator de referință al UE competent pentru reziduurile de medicamente veterinare și de contaminanți din produsele alimentare de origine animală pentru reziduurile enumerate în anexa I grupa A punctele (1), (2), (3), (4), grupa B punctul (2) litera (d) și grupa B punctul (3) litera (d) din Directiva 96/23/CE de la 1 ianuarie 2012. Este necesar ca prezentul regulament să se aplice cu efect retroactiv de la 1 ianuarie 2012.
            
         
               (6)
            
            
               Prin urmare, Partea I din anexa VII la Regulamentul (CE) nr. 882/2004 ar trebui modificată în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   În partea I din anexa VII la Regulamentul (CE) nr. 882/2004, punctul 12 litera (a) se înlocuiește cu următorul text:
   
               „(a)
            
            
               Pentru reziduurile enumerate la grupa A punctele (1), (2), (3) și (4), grupa B punctul (2) litera (d) și grupa B punctul (3) litera (d) din anexa I la Directiva 96/23/CE
               RIKILT – Institutul pentru siguranța alimentară, parte din Wageningen UR
               Wageningen
               Țările de Jos”
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iunie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 165, 30.4.2004, p. 1.
   
      (2)  JO L 125, 23.5.1996, p. 10.